Proiect tematic:  kavics- nap

Educatoare: Dozsa Zsuzsanna
Școala Gimnazială „Deák Farkas” Miercurea Nirajului

Tevékenységi terv

Korcsoport: nagy csoport (5-6 év)
Téma: Milyen most, milyen volt, és milyen lesz az élet itt, a Földön?                 
Heti témakör: „Víz, víz, tiszta víz”

TAPASZTALATI TERÜLETEK SZERINTI TEVÉKENYSÉGEK:   NYKT, TT(M), EKT (Z)
Tevékenységek megnevezése: 
		NYKT: (Anyanyelvi nevelés): Óvónő meséje: Marék Veronika: Kavicsmese
TT(M): „Játék  a kövekkel”- csoportosítás, számlálás 1-5 számkörben
EKT(Z): Didaktikai játék: „Játsszunk a ritmussal”
A tevékenységek megvalósίtási formája:
		NYKT: mese felolvasás
		TT(M): didaktikai játék
EKT(Z): didaktikai játék

- Szükséges didaktikai eszközök előkészítése. 
Terem elrendezése.
Gyerekek fogadása. 
Szabad játék. 
Rutin: Reggeli mozgás, reggelizés.
Reggeli találkozás:
-Egymás köszöntése
Naptár aktualizálása.
Hiányzók számbavétele. „Halacska nyelven”, a gyerekek nevének magánhangzóit mondom.
Beszélgetőkör: Milyen a kedved? Állj be a megfelelő körbe!
A földre karikákat helyezek le, amelyekbe köveket helyezek el. A kövekre különböző érzelmek vannak festve: vidám, szomorú, mérges. Megmutatom a festett köveket.

-Milyenek vagyunk, amikor vidámak/szomorúak / mérgesek vagyunk?  Mutassuk az arcunkkal!
Reggeli mozgásos játék. A földre még több karikát helyezek, és bele színes köveket. A gyerekek a teremben sétálnak, majd az óvónő utasítására el kell foglalniuk azt a karikát, amelybe az óvónő által megnevezett színű kő van. Egy karikába legtöbb 3 gyerek állhat be, akinek nem jut hely, fél lábra kell állnia.
A szék” jelszóra”, a székeken kell helyet foglalniuk.
A kövekről, kavicsokról eszembe jutott, hogy van nekem egy meséskönyvem. Elhoztam nektek. Marék Veronika írta a mesét, a címe: Kavicsmese. Nekem egyik kedvenc mesekönyvem, elolvasom nektek, hallgassátok figyelemmel.

Arra gondoltam, hogy ma játsszunk mi is kövekkel, kavicsokkal. Találtam érdekes formájú, különböző nagyságú köveket. Néhányat meg is festettem . Figyeljük meg a köveket, és válogassuk szét, alkossunk csoportokat belőlük.
Vannak kövek, amelyeknek szép sima a felülete, ezeket patakból, a Nyárád folyóból gyűjtöttem. A víz sokat „simogatta”, csiszolgatta, azért ilyen simák. A többi kő az sziklatörmelék, sziklából mállottak le, a szél, víz, jég hatására letöredeznek a nagy sziklából, ezeknek durvább a tapintásuk, hegyesek.
-Nézzük meg melyik halmazban hány kő van? Számoljuk meg, tegyük alá a számképet.
Szólítok gyerekeket, akik megszámolják a halmazok elemeit.
Összehasonlítjuk a halmazok elemeit, hol van több, kevesebb, ugyanannyi. Párosítással állapítjuk meg, hol van több/ kevesebb. Megfigyeljük, jut-e mindeniknek pár.
-Nagyon elfáradtunk a számolásba, pihenjünk kicsit. Mindenki csukja le a szemét,  „kukorékolásra „ kinyithatjátok.
-Amíg aludtunk egy huncut manó megviccelt minket. Nézzük meg mi történhetett? 
A mennyiségek nem találnak a számképekkel.
Kiegészítjük a halmazokat, vagy kicseréljük a számképeket a mennyiségnek megfelelően.
Ügyesen megoldottátok a feladatokat, ezért mindenki választhat két követ.
-Játsszunk a kövekkel visszhangjátékot! Kopogok valamit, s nektek kell visszhangozni.
I    I   I I   I                      II    II   I   I
Tá tá ti ti tá                    ti ti ti ti tá tá
I   I  II   II                        I  II   I  I
Tá tá ti ti ti ti                   tá ti ti tá tá
Álljunk körbe és kopogtassuk el kövekkel azt a mondokát, hogy: „Ántánténusz”. Induljunk el körbe, kopogtatással, lépéssel érzékeltessük az ütemhangsúlyt! Mondjuk suttogva, majd hangosan a mondókát.
-Megsúgok nektek egy titkot: a kicsi kövek azt mondják, hogy : ki-pi ki-pi (ti ti ti ti), a nagy kövek pedig azt, hogy : kopp kopp (tá tá).
-Járjunk körbe a kopp, kopp (tá tá), majd a ki-pi ki-pi (ti ti ti ti) ritmusra, mikor azt halljátok, hogy kopp, meg kell fordulni , és ellentétes irányba elindulni.
Visszaülünk helyeinkre.
Ritmusképletet rakok ki kis és nagy kövekből. 
O O o o O   O O O O
         Kopp kopp ki-pi kopp kopp kopp kopp kopp
   O  o o O O   O oo O O 
Kopp ki-pi kopp kopp kopp ki-pi kopp kopp
-Erről a ritmusról eszembe jutott egy ének. Kitalálja valaki melyik lehet?
-Dúdolom az éneket: Boglya tetején áll egy gólya
Énekeljük az éneket, kövekkel követjük az ének ritmusát.
Eljátsszuk a játékot. A gyerekek karjaikkal a gólya csőrét utánozzák, és szótagolva mondják annak a gyereknek a nevét, aki lesz a következő gólya.
Párválasztó játék: Elvesztettem páromat
Kézen fogva, karjaikat lengetve az ének egyenletes lüktetését követik: Gólya bácsi, gólya

Asztali játék:Kép készítése kavicsokból és gyurmából
A gyurmát kinyújtják a gyerekek, és kavicsokkal kidíszítik.
Művészet: Kő festése pontozott technikával
Fültisztító pálcika segítségével kidíszitik a köveket a gyerekek.
Tudomány: „Rakd ki!”- Formakövető
Hullámvonalat, csigavonalat, cikk-cakkos vonalat kell kirakniuk a gyerekeknek.

 
	











A gyerekek kiválasztják a hangulatuknak megfelelő karikát, és megindokolják azt.













A gyerekek megkeresik a megnevezett színű köveket, és elfoglalják a karikákat.






.A gyerekek hallgatják a mesét.


A gyerekek csoportokat alakítanak saját szempontjuk szerint: szín, méret, forma, stb.







A gyerekek számlálnak, társítják a számképet a mennyiséggel.






A gyerekek megfigyelik, hol történhetett a hiba, és kijavítják.







A gyerekek kopogják az óvónő által kopogtatott ritmust.











A gyerekek körbejárnak, lépéseikkel , kopogtatással érzékeltetve a ti ti ritmust.







A gyerekek közösen énekelnek.


A gyerekek párt választanak.





A gyerekek a központokban tevékenykednek.

